b'\n_START_ARTICLE_\nPrijazni zmaj Zumi\n_START_SECTION_\nGlavna literarna oseba\n_START_PARAGRAPH_\nGlavna literarna oseba je zmaj Zumi, ki je izhajal iz ugledne dru\xc5\xbeine Von de Vilerkopitovske. Njegovo pravo ime je bilo Zumzurubivald. Ampak zmaj Zumi ni bil kot ostali zmaji, ni stra\xc5\xa1il ljudi in bruhal ognja, rad pa je imel otroke.\n_START_SECTION_\nSimbol zmaja\n_START_PARAGRAPH_\nV vzhodnih kulturah zmaj simbolizira sre\xc4\x8do. Na zahodu pa je za razliko v pravljicah vedno upodobljen kot zlobni zmaj, katerega mora premagati dobri princ, da pride do lepe kralji\xc4\x8dne. Na vzhodu zmaji veljajo za junake, na zahodu pa zlobne po\xc5\xa1asti. V pravljicah so zmaji najve\xc4\x8dkrat prikazani kot veliki zlobni ogenj-bruhajo\xc4\x8di stvori z velikimi zobmi in po navadi v slu\xc5\xbebi zlobnih \xc4\x8darovnic. Vedno so inteligentni in ubogajo ukaze._NEWLINE_Simbol zmaja v kr\xc5\xa1\xc4\x8danstvu pomeni zlobno osebnost, zaradi povezovanja s hudi\xc4\x8dem (raz\xc5\xa1irjeno predvsem v Evropi). Poganska razlaga simbolizira zmaja kot za\xc5\xa1\xc4\x8ditnika (pripisujejo mu mo\xc4\x8d in zvitost), primer je vali\xc5\xbeanski zmaj Y Ddraig Goch (dobesedno rde\xc4\x8di zmaj), ki nastopa tudi v dr\xc5\xbeavni zastavi Walesa. Dana\xc5\xa1nji grbi z zmaji izhajajo iz heraldi\xc4\x8dnega simbola, ki se je sprva pojavil na \xc5\xa1\xc4\x8ditih srednejve\xc5\xa1kih vitezov.\n_START_SECTION_\nPomen glavne literarne osebe\n_START_PARAGRAPH_\nOstali zmaji se so Zumiju posmehovali in tudi ko jih je povabil na gostijo v njegov nov dvor, niso razumeli lepote zgrajenega gradca, pomembna jim je bila le bogato oblo\xc5\xbeena miza. Nor\xc4\x8devali so se, da Zumi sploh ni zmaj ampak princeska in to je Zumija zelo prizadelo. Radi pa so ga imeli le otroci s katerimi se je igral in jih u\xc4\x8dil prometnih pravil.\n_START_SECTION_\nVsebina\n_START_PARAGRAPH_\nZmaj Zumi se je odlo\xc4\x8dil, da bo medtem ko si drugi zmaji i\xc5\xa1\xc4\x8dejo pustolov\xc5\xa1\xc4\x8din ustvaril svoj dom. Zgradil je prekrasen dvorec in zmaje povabil na gostijo. Ampak vsi so se le nor\xc4\x8devali iz njega. Potem se je vsak dan spustil nizko nad oblake in opazoval otroke, kako se igrajo na igri\xc5\xa1\xc4\x8du. Nekega dne je videl de\xc4\x8dka, ki se je sprehajal z dedkom, a ni mu hotel dati roke, stekel na cesto in povozil ga je avto. Zumi se je odlo\xc4\x8dil, da bo od zdaj naprej vedno opazoval otroke kako pre\xc4\x8dkajo cesto in jih re\xc5\xa1eval pred nesre\xc4\x8dami. Prvi de\xc4\x8dek, ki ga je re\xc5\xa1il je bil Janko, in z njim je poletel v vi\xc5\xa1ave ter ga odpeljal v svoj dvorec. Tudi druge otroke, ki niso pravilno pre\xc4\x8dkali ceste je odpeljal v svoj dvor, kjer so se igrali promet in se pri tem u\xc4\x8dili prometnih pravil in vedenja. A otroci so bili \xc5\xbealostni in pogre\xc5\xa1ali so svoje star\xc5\xa1e, \xc4\x8deprav je Zumi za njih lepo skrbel, se z njimi igral in jim kuhal. Tudi njihovi star\xc5\xa1i so bili zelo \xc5\xbealostni in obupani iskali svoje otroke. Star\xc5\xa1i so za pomo\xc4\x8d so prosili Vilo Mrazovito, ki je obiskala Zumija v njegovem dvorcu. Videla je, da kuha ve\xc4\x8derjo, zato je hitro od\xc5\xa1la po otroke. Zumi jih je ravno hotel poklicati na ve\xc4\x8derjo, ko je zagledal Vilo Mrazovito. Razlo\xc5\xbeila mu je, da se morajo otroci vrniti domov, ker jih star\xc5\xa1i pogre\xc5\xa1ajo. Skupaj so pove\xc4\x8derjali in ponovili pravilno vedenje v prometu, nato pa so otroci od\xc5\xa1li domov. Zumiju se napisali pismo, da ga imajo radi in odhiteli k svojim star\xc5\xa1em. Vila jih je opozorila, naj ne pozabijo \xc4\x8desa jih je Zumi nau\xc4\x8dil, sicer jih bo moral spet re\xc5\xa1evati pred nesre\xc4\x8dami.\n_START_SECTION_\nInterpretacija\n_START_PARAGRAPH_\nOsrednji motiv je motiv zmaja. Zmaj Zumi je bil druga\xc4\x8den od drugih zmajev, bil je bolj prijazen in ima pozitiven lik v pravljici. Je junak pravljice, ker re\xc5\xa1uje otroke pred nesre\xc4\x8dami. Sporo\xc4\x8dilo pravljice otrokom je, naj vedno pazijo nase v prometu in upo\xc5\xa1tevajo prometne predpise.'